Na temelju članka 47. i 109. Statuta Grada Makarske („Glasnik Grada Makarske“ br. 8/18 i 14/18) i prijedloga Odbora za statutarno-pravna pitanja Gradskog vijeća Grada Makarske, Gradsko vijeće Grada Makarske na \_\_\_\_sjednici održanoj dana \_\_\_\_\_\_\_\_\_\_ 2020. g. donosi

**ODLUKU**

**o pristupanju promjeni Statuta Grada Makarske**

**Članak 1.**

Ovom Odlukom prihvaća se potreba promjene Statuta Grada Makarske („Glasnik Grada Makarske“ br. 8/18 i 14/18) u dijelu usklađenja s Izmjenama i dopunama Zakona o lokalnoj i područnoj (regionalnoj) samoupravi („Narodne novine“ br. 98/19), a koji se odnose na nadzor nad aktima predstavničkog tijela.

**Članak 2.**

Gradsko vijeće Grada Makarske u skladu s člankom 109. Statuta Grada Makarske prihvaća inicijativu Odbora za statutarno-pravna pitanja Gradskog vijeća Grada Makarske.

**Članak 3.**

Ova Odluka stupa na snagu prvog dana od dana objave u službenom „Glasniku Grada Makarske“.

KLASA:023-01/18-01/6 Predsjednik Gradskog vijeća

URBROJ:2147/01-04/1-20-2 Marko Ožić- Bebek, dr.med.

Makarska, \_\_\_\_\_\_\_\_ 2020.g.

* **OBRAZLOŽENJE -**

**PRAVNA OSNOVA**

Na temelju Izmjena i dopuna Zakona o lokalnoj i područnoj (regionalnoj) samoupravi (Narodne novine br.98/19), te dostavljenog mišljenja Ministarstva uprave KLASA:023-07/20-01/7, URBROJ:515-05-02-02/1-20-1, nužno je pristupiti usklađenju temeljnih akata predstavničkog tijela s gore navedenim.

**OSNOVNE IZMJENE AKTA**

Službe vezane za rad predstavničkih tijela dobile su cirkularni dopis od dosada nadređenog tijela za nadzor nad aktima, u našem slučaju Ureda državne uprave u SDŽ, da od 01. siječnja 2020.g., zbog preustroja Ureda više nisu nadležni za nadzor nad aktima predstavničkih tijela te smo upućeni na druga državna tijela.

Obzirom da nam obrazloženje o postupanju **nakon ukidanja** Ureda državne uprave nije decidirano objašnjeno kako postupiti s donesenim aktima, a **nadzor nad aktima (revizija akata) izuzetno važan za zakonit rada predstavničkih tijela koji donose opće akte u javnom interesu,** Grada Makarska uputio je Ministarstvu uprave dopis sa zahtjevom da se proslijedi točno tko je nadležan od državnih tijela za opće akte koje donosi predstavničko tijelo.

Grad Makarska na traženje **dobio je** **točne smjernice i naputak** koji je proslijeđen svim županijama, gradovima i općinama, a Udruga gradova provela je uz pomoć Ministarstva uprave cirkularnu tablicu akata i pravnih osnova na temelju kojih se ti akti dostavljaju državnim tijelima.

**U Statutu Grada Makarske izmjene će se odnosit isključivo na usklađenje nadležnosti nad aktima predstavničkog tijela.**

**POSTUPANJE**

Predsjednik Gradskog vijeća u zakonskom roku dostavio je na nadzor akte sa 18. sjednice Gradskog vijeća održane 23. prosinca 2019.g. ali iako su akti bili dostavljeni do stupanja na snagu navedenih Izmjena i dopuna Zakona ( do 01. siječnja 2020.g.), akti su vraćeni Gradu Makarskoj s jednom rečenicom da Ured državne uprave više nije nadležan za nadzor nad aktima predstavničkih tijela bez ikakvih daljnjih uputstava.

Akti su tada u suradnji s nadležnim pročelnicima dostavljeni po vlastitoj procjeni nadležnim državnim tijelima, te su samo dva akata bila krivo adresirana, te smo i o tome obaviješteni. Ministarstvo koje ih je zaprimilo uputilo je akte s primjerkom zapisnika nadležnom državnom tijelu i o tome nas obavijestilo.

Usklađenjem Statuta Grada Makarske utvrditi ćemo da poštujemo zakoniti rad ovog tijela te da ćemo i dalje svoje akte, a radi svoje sigurnosti dostavljati ovlaštenim državnim tijelima i po njihovim uputstvima usklađivati akte u cilju što bolje zaštite općeg interesa.

Gradonačelnik

Jure Brkan, dipl.oec.