U skladu sa člankom 176. Zakona o prostornom uređenju (NN br. 153/13, 65/17, 114/18, 39/19 i 98/19), temeljem članka 49. Statuta Grada Makarske (Glasnik Grada Makarske, br. 08/18 i 14/18), Gradonačelnik Grada Makarske dana 09. prosinca 2019. godine, donosi

* 1. **Z A K LJ U Č A K**

**o utvrđivanju Prijedloga Odluke o suglasnosti za prodaju dijelova**

**nekretnine** **označene kao čest.zem. 352/1 k.o. Makarska Makar**

**(okućnice obiteljskih kuća Bebek, Čumak)**

I.

Utvrđuje se Prijedlog Odluke o suglasnosti za prodaju dijelova nekretnine odnosno zemljišta označenog kao čest.zem. 352/1 u z.u. 2726 k.o. Makarska Makar (kojoj odgovaraju kat.č.zem. 2786/1 i 2794 Makarska Makar), dijelova od kojih se sastoje nove građevinske čestice, a što u naravi predstavlja okućnice obiteljskih kuća Jadranke Bebek i Nikolajusa Čumaka, te prosljeđuje Gradskom vijeću na donošenje.

Klasa, 053-01/19-01/555

Urbroj: 2147/01-05-02/2-20-7

Makarska, 28. veljače 2020.

GRADONAČELNIK

Jure Brkan, dipl.oec.,v.r.

Temeljem članka 176. Zakona o prostornom uređenju (NN br. 153/13, 65/17, 114/18, 39/19 i 98/19), članka 391. stavak 3. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) te članka 36. Statuta Grada Makarske (Glasnik Grada Makarske, br. 08/18 i 14/18), Gradsko vijeće Grada Makarske, u postupku prodaje prava vlasništva gradskog zemljišta, Gradsko vijeće je na svojoj \_\_\_\_. sjednici, 06. ožujka 2020. godine, donijelo slijedeću

**O D L U K U**

**o suglasnosti za prodaju dijelova**

**nekretnine čest.zem. 352/1 k.o. Makarska Makar**

**(okućnice obiteljskih kuća Bebek, Čumak)**

I.

Za potrebe formiranja novih građevinskih čestica, prodaju se fizički dijelovi nekretnine u vlasništvu Grada Makarske, označeno kao z.k. č.zem. 352/1 u z.u. 2726 k.o. Makarska Makar (kojoj odgovaraju kat.č.zem. 2786/1 i 2794 Makarska Makar), i to:

* **Nikolajusu Čumaku** (OIB: 58493382206), Neretvanskih knezova 8/1, Makarska, dio z.k.čest.zem. 352/1 k.o. Makarska Makar, fizički dio površine 169 m2, i to upravo onaj dio koji je prikazan rozom bojom i označen brojevima 1-2-28-29-18-19-20-21-22-23-24-25-26-27-1, u geodetskoj skici s uklopljenim katastarskim planom, skica izrađena od geodetskog ureda „Trigonometar“ d.o.o. Makarska, ovlašteni inženjer geodezije Ante Radman iz Makarske, br.ovl. Geo 1097, skica od 26.08.2019. godine.
* **Jadranki Bebek** (OIB: 66279412734)**,** Neretvanskih knezova 12, Makarska, dio z.k.čest.zem. 352/1 k.o. Makarska Makar, fizički dio površine 202 m2, i to upravo onaj dio koji je prikazan unutar brojeva 1-2-3-21-22-23-24-11-12-13-14-15-16-17-18-19-20-1 u skici terena sa računom površina, skicu izradio Igor Bućo, ovlašteni inženjer geodezije, iz Makarske, Geo 799, iz veljače 2020. g.

II.

Prodaja će se izvršiti neposrednom pogodbom, a naknada za otkup fizičkih dijelova zemljišta iz točke I. utvrđuje se u iznosu od **2.650,00 kn/m2**, što pojedinačno iznosi:

* za dio od 169 m2 prodajna cijena iznosi **447.850,00 kn,**
* za dio od 202 m2 prodajna cijena iznosi **535.300,00 kn.**

III.

Nalaže se Odsjeku za provedbu dokumenata prostornog uređenja i gradnju da, zajedno sa kupcem, pripremi nacrt ugovora o kupoprodaji.

Uplatu naknade kupac je obvezan izvršiti u roku od 15 dana po sklapanju kupoprodajnog ugovora.

IV.

Daje se ovlaštenje gradonačelniku Grada Makarske da sa vlasnicima zemljišta pristupi sklapanju ugovora o kupoprodaji predmetnih dijelova nekretnina iz točke I. ove Odluke.

V.

Ova Odluka stupa na snagu 8 dana nakon objave u Glasniku Grada Makarske.

Klasa, 053-01/19-01/555

Urbroj: 2147/01-05-02/2-20-8

Makarska, \_\_\_\_\_\_\_\_\_\_\_\_ 2020.

Predsjednik Gradskog vijeća

Marko Ožić - Bebek, dr.med.

**O b r a z l o ž e n j e**

Jadranka Bebek iz Makarske, zahtjevom od 14. svibnja 2019. g., te Nikolajus Čumak, iz Makarske, zahtjevom od 24. rujna 2019. g., dakle različitim pojedinačnim zahtjevima, zatražili su, u istu svrhu, radi formiranja svojih novih građevinskih čestica, otkup fizičkih dijelova od iste nekretnine u vlasništvu Grada Makarske, dijelove nekretnine odnosno zemljišta označenog kao č.zem. 352/1 u z.u. 2726 k.o. Makarska Makar.

Za potrebe utvrđivanja tržišne vrijednosti odnosno za utvrđenje prodajne naknade, Grad Makarska je od ovlaštenog sudskog vještaka naručio izradu elaborata o procijeni tržišne vrijednosti zemljišta za navedenu česticu.

Prema dostavljenom procjembenom elaboratu br. 24/19, izrađenom od stalnog sudskog vještaka za procjenu nekretnina, Nene Mimice, dipl.ing.građ., procijenjena tržišna vrijednost za predmetno zemljište iznosi 341,44 eura/m2 odnosno 2.540,00 kn/m2 te se prodajna naknada odnosno cijena predmetnog zemljišta utvrđuje kao u zaključku i odluci, u iznosu od **2.650,00 kn** po metru četvornom.

Predmetno zemljište prema važećem Prostornom planu uređenja Grad Makarske (Glasnik Grada Makarske br. 8/06, 16/07, 17/08, 19/09, 03/16), trenutne je namjene zaštitno zelenilo uz Mosteni potok, naravno, unutar granica obuhvata Prostornog plana uređenja Grada Makarske, kao i unutar granica građevinskog područja naselja, međutim, u Prijedlogu Izmjena i dopuna PPUG-a Makarske, koji je kao takav objavljen i bio na javnoj raspravi, te se nalazi u završnici postupka, pred utvrđivanjem konačnog prijedloga, prijedlogom plana, navedeni dijelovi čestica prenamijenjeni su u neizgrađeno građevinsko zemljište unutar naselja. Svi ovi planski podaci su ujedno sastavni dio procjembenog elaborata, jer je o istom činjeničnom stanju obaviješten i sam ovlašteni procjenitelj nekretnina (u prilogu se nalaze i podaci o prostoru od 18. prosinca 2019. g. koji su sadržani u procjembenom elaboratu).

Sukladno članku 48. Zakona o lokalnoj i područnoj (regionalnoj) samoupravi (NN br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727)),

obzirom da se radi o vrijednosti zemljišta većoj od 0,5 iznosa prihoda Grada Makarske ostvarenih u prethodnoj 2019. godini, to je za sklapanje navedenih pravnih poslova potrebna odluka Gradskog vijeća.

Kako se navedeno zemljište ionako od davnina nalazi u posjedu, unutar okućnica podnositelja zahtjeva te se u druge svrhe ne može koristiti, smatra se da nema prepreka udovoljavanju zahtjeva.

Za realizaciju ove odluke sklopit će se ugovori o prodaji predmetnog zemljišta prema navedenim uvjetima iz ove odluke.

GRADONAČELNIK

Jure Brkan, dipl.oec.