Na temelju članka 40. stavak 3. Zakona o komunalnom gospodarstvu ("Narodne novine", br. 68/18 i 110/18) i članka 36. Statuta Grada Makarske ("Glasnik Grada Makarske“ 8/18 i 14/18), Gradsko vijeće Makarske, na \_\_\_\_\_sjednici održanoj \_\_\_\_\_\_\_\_\_ 2020. godine, donosi

**PRAVILNIK O POSLOVANJU POGONA ZA OBAVLJANJE**

**KOMUNALNIH DJELATNOSTI**

**U GRADU MAKARSKA**

**Članak 1.**

Ovim se Pravilnikom uređuje unutarnje ustrojstvo Pogona za obavljanje komunalnih djelatnosti u Gradu Makarska (u daljnjem tekstu: Pogon), polazeći od temeljnih načela o ustrojstvu Pogona propisanom Odlukom o osnivanju Pogona za obavljanje komunalnih djelatnosti u Gradu Makarskoj.

**Članak 2.**

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

**Članak 3.**

Pogon se ustrojava kao jedinstvena ustrojstvena cjelina sa posebnim organizacijskim jedinicama nižeg reda.

**Članak 4**.

Pogon ima upravitelja i odgovarajući broj drugih službenika i namještenika, sukladno Pravilniku o unutarnjem redu Pogona, čiji sastavni dio je Sistematizaciji radnih mjesta.

**Članak 5.**

Upravitelj Pogona pri obavljanju svojih djelatnosti obvezan je surađivati s Uredom gradonačelnika i pročelnicima upravnih tijela gradske uprave Grada Makarske i svoje aktivnosti usklađivati s odgovarajućim aktivnostima navedenih upravnih tijela Grada Makarske.

**Članak 6.**

Do donošenja Pravilnika o unutarnjem redu iz članka 4. ovog Pravilnika i rasporeda na radna mjesta sukladno odredbama zakona kojima se uređuju radni odnosi službenika i namještenika u jedinicama lokalne i područne (regionalne) samouprave, zaposlenici Pogona nastavljaju obavljati poslove na kojima su zatečeni na dan stupanja na snagu ovog Pravilnika i zadržavaju sva prava iz radnog odnosa.

Pravilnik o unutarnjem redu te rješenja o rasporedu iz stavka 1. ovoga članka biti će doneseni u roku propisanom zakonom.

**Članak 7**.

Ovaj Pravilnik stupa na snagu osmog dana od dana objave u "Glasniku Grada Makarske".

KLASA: 023-05/20-01/1

URBROJ: 2147/01-04/01-20-2

Makarska, \_\_\_\_\_\_\_\_\_\_ 2020g. PREDSJEDNIK GRADSKOG VIJEĆA

Marko Ožić-Bebek,dr.med.

Na temelju članka 49. Statuta Grada Makarske (Glasnik Grada Makarske 8/18 i 14/18) Gradonačelnik Grada Makarske, dana 20. veljače 2020. godine, donosi

**ZAKLJUČAK**

**o utvrđivanju Prijedloga Pravilnika o poslovanju Pogona za**

**obavljanje komunalnih djelatnosti u Gradu Makarskoj**

**Članak 1.**

Utvrđuje se PrijedlogPravilnika o poslovanju Pogona za obavljanje komunalnih djelatnosti u Gradu Makarskoj, te se predlaže Gradskom vijeću Grada Makarske usvajanje navedenog Pravilnika.

**Članak 2.**

Ovaj Zaključak stupa na snagu danom donošenja.

Klasa: 023-05/20-01/1

Ur.broj: 2147/01-04/01-20-1

Makarska, 20. veljače 2020. godine

Gradonačelnik

Jure Brkan, dipl.oec.,v.r.